จักรพรรดิอิจิโจ

**จักรพรรดิอิจิโจ** (; 15 กรกฎาคม ค.ศ. 980 – 25 กรกฎาคม ค.ศ. 1011) เป็นจักรพรรดิญี่ปุ่นองค์ที่ 66 ตามลำดับการสืบราชสันตติวงศ์ตามประเพณี

รัชสมัยของจักรพรรดิอิจิโจทอดเวลาจาก ค.ศ. 986 ถึง 1011

## พระราชประวัติ
ก่อนเสด็จขึ้นสู่ราชบัลลังก์ดอกเบญจมาศ พระนามเดิมของพระองค์ (*[[อิมินะ]]*) คือ **ยาซูฮิโตะ** (懐仁)

เจ้าชายคาเนฮิโตะเป็นพระราชโอรสองค์แรกในจักรพรรดิเอ็นยูกับฟูจิวาระ โนะ เซ็นชิ ธิดาในฟูจิวาระ โนะ คาเนอิเอะ เนื่องจากไม่มีบันทึกพี่น้อง จึงตาดการณ์ว่าพระองค์เป็นพระราชโอรสองค์เดียว

จักรพรรดิอิจิโจมีจักรพรรดินีหรือนางสนม 5 พระองค์และพระราชโอรสธิดา 5 พระองค์

## เหตุการณ์ในพระชนมชีพของจักรพรรดิอิจิโจ
รัชสมัยของพระองค์ตรงกับช่วงที่วัฒนธรรมยุคเฮอังเจริญถึงจุดสูงสุด และเป็นช่วงที่ตระกูลฟูจิวาระมีอำนาจถึงจุดสูงสุด พระองค์เสด็จขึ้นครองราชย์ภายหลังช่วงความไม่มั่นคงทางการเมือง ซึ่งเริ่มขึ้นภายในตระกูลฟูจิวาระ หลังจากที่พวกเขาประสบความสำเร็จในการกำจัดตระกูลมินาโมโตะในฐานะคู่แข่งทางการเมือง การแย่งชิงอำนาจภายในที่เกิดขึ้นต่อมาภายในตระกูลฟูจิวาระ ส่งผลให้จักรพรรดิสามพระองค์สวรรคตก่อนเวลาอันควร จักรพรรดิอิจิโจได้รับการสถาปนาเป็นเจ้าชายรัชทายาทในรัชสมัยจักรพรรดิคาซัง เมื่อปี ค.ศ. 984 สองปีต่อมา หลังจากที่จักรพรรดิคาซังสละราชบัลลังก์ในปี ค.ศ. 986 จักรพรรดิอิจิโจจึงเสด็จขึ้นครองราชย์เมื่อมีพระชนมายุหกพรรษา จักรพรรดิอิจิโจซึ่งยังทรงพระเยาว์ ทรงอยู่ภายใต้อิทธิพลของพระมาตุลา คือ ฟูจิวาระ โนะ มิจินางะ มาตั้งแต่ต้นรัชสมัย แม้ว่าอำนาจทางการเมืองที่แท้จริงของมิจินางะจะเริ่มปรากฏอย่างเด่นชัดในปี ค.ศ. 995 หลังจากการถึงแก่อสัญกรรมของพี่ชายของเขา และการถูกเนรเทศของโคเรจิกะ ผู้เป็นทั้งคู่แข่งทางการเมืองและหลานชายของเขา

เหตุการณ์เหล่านี้เกิดขึ้นในรัชศกคันนะ (ดู ศักราชของญี่ปุ่น เน็งโง; 年号) ภายหลังจากที่จักรพรรดิคาซังสละราชบัลลังก์ ราชบัลลังก์ตกแก่พระญาติผู้หนึ่ง ซึ่งเป็นพระโอรสของพระอนุชาของพระราชบิดา

* **1 สิงหาคม ค.ศ. 986** (คันนาที่ 2 วันที่ 23 เดือนที่ 6): จักรพรรดิอิจิโจได้ขึ้นครองสิริราชสมบัติ

พระโอรสของจักรพรรดิเรเซ ซึ่งมีพระชนมายุมากกว่าจักรพรรดิอิจิโจ ได้รับการสถาปนาเป็นเจ้าชายรัชทายาท ส่วนคาเนอิเอะได้ดำรงตำแหน่งผู้สำเร็จราชการ (เซ็ชโช) และมีบทบาทปกครองรัฐโดยพฤตินัย หลังจากคาเนอิเอะถึงแก่อสัญกรรมในปี ค.ศ. 990 ฟูจิวาระ โนะ มิจิตากะ บุตรชายคนโตของเขาและพระมาตุลา (ลุง) ของจักรพรรดิอิจิโจ ได้รับการแต่งตั้งเป็นผู้สำเร็จราชการ

* **1 มีนาคม ค.ศ. 991**: อดีตจักรพรรดิเอ็งยู สวรรคตเมื่อพระชนมายุ 33 พรรษา
* **ค.ศ. 1008**: อดีตจักรพรรดิคาซัง สวรรคตเมื่อพระชนมายุ 41 พรรษา
* **16 กรกฎาคม ค.ศ. 1011**: ในปีที่ 25 แห่งรัชสมัยของจักรพรรดิอิจิโจ (一条天皇二十五年) จักรพรรดิทรงสละราชบัลลังก์ และราชบัลลังก์ตกแก่พระญาติของพระองค์ ไม่นานหลังจากนั้น จักรพรรดิซันโจจึงเสด็จขึ้นครองราชย์
* **19 กรกฎาคม ค.ศ. 1011**: จักรพรรดิอิจิโจทรงออกผนวชเป็นพระภิกษุในพระพุทธศาสนา
* **25 กรกฎาคม ค.ศ. 1011**: อดีตจักรพรรดิอิจิโจสวรรคต

พระมารดาของจักรพรรดิมีอิทธิพลอย่างมากต่อการแต่งตั้งขุนนาง โดยมีการกล่าวว่า “ขุนนางของจักรพรรดิเป็นผู้ควบคุมกิจการของรัฐ ส่วนพระราชมารดาเป็นผู้กำหนดกิจการในราชสำนักแต่เพียงผู้เดียว”

จักรพรรดิอิจิโจมีจักรพรรดินีสองพระองค์ พระองค์แรกคือ เทชิ (หรือ ฟูจิวาระ โนะ ซาดาโกะ) ธิดาของฟูจิวาระ โนะ มิจิตากะ พระองค์ที่สองคือ โชชิ (หรือ อากิโกะ) ธิดาของฟูจิวาระ โนะ มิจินางะ ซึ่งเป็นน้องชายของมิจิตากะ

## แผนผัง

## พระราชวงศ์
*จักรพรรดินี (*[[โคกีว|โคโง]]*): ฟูจิวาระ โนะ เทชิ/ซาดาโกะ (藤原定子) ธิดาคนแรกของฟูจิวาระ โนะ มิจิตากะ
** พระราชธิดาองค์แรก: เจ้าหญิง*ชูชิ*/นางาโกะ (脩子内親王; 997–1049)
** พระราชโอรสองค์แรก: เจ้าชายอัตสึยาซุ (敦康親王; 999–1019)
** พระราชธิดาองค์ที่ 2: เจ้าหญิง*บิชิ* (媄子内親王; 1001–1008)
*จักรพรรดินี (*[[โคกีว|ชูงู]]*): ฟูจิวาระ โนะ ''โชชิ''/อากิโกะ (藤原彰子) ภายหลังเป็น โจโต-มน-อิง (上東門院) ธิดาในฟูจิวาระ โนะ มิจินางะ
** พระราชโอรสองค์ที่ 2: เจ้าชายอัตสึฮิระ (敦成親王) ภายหลังเป็นจักรพรรดิโกะ-อิจิโจ
** พระราชโอรสองค์ที่ 3: เจ้าชายอัตสึนางะ (敦良親王) ภายหลังเป็นจักรพรรดิโกะ-ซูซากุ
*พระมเหสี (เนียวโงะ): ฟูจิวาระ โนะ *กิชิ* (藤原義子; 974–1053) ธิดาในฟูจิวาระ โนะ คินซูเอะ
*พระมเหสี (เนียวโงะ): ฟูจิวาระ โนะ *เก็นชิ* (藤原元子; เกิด ค.ศ. 979) ธิดาในฟูจิวาระ โนะ อากิมิตสึ ภายหลังสมรสกับมินาโมโตะ โนะ โยริซาดะ
*พระมเหสี (เนียวโงะ): ฟูจิวาระ โนะ *ซนชิ* (藤原尊子; 984–1022) ธิดาในฟูจิวาระ โนะ มิจิกาเนะ ภายหลังสมรสกับฟูจิวาระ โนะ มิจิโตใน ค.ศ. 1015
*พระมเหสี (''มิกูชิเงะ-โดโนะ-โนะ-เบ็ตโต''): ธิดาคนที่ 4 ของฟูจิวาระ โนะ มิจิตากะ (985–1002)

## พระราชพงศาวลี

## อ้างอิง

## ข้อมูล
* Brown, Delmer M. and Ichirō Ishida, eds. (1979).  ''Gukanshō: The Future and the Past.'' Berkeley: University of California Press. ;  OCLC 251325323
* Moscher, Gouverneur. (1978). *Kyoto: A Contemplative Guide.* ;  OCLC 4589403
* Ponsonby-Fane, Richard Arthur Brabazon. (1959).  ''The Imperial House of Japan.'' Kyoto: Ponsonby Memorial Society. OCLC 194887
* Titsingh, Isaac. (1834). *[[Nihon Odai Ichiran]]*; ou,  ''Annales des empereurs du Japon.''  Paris: Royal Asiatic Society, Oriental Translation Fund of Great Britain and Ireland.  OCLC 5850691
* Varley, H. Paul. (1980).  ''Jinnō Shōtōki: A Chronicle of Gods and Sovereigns.'' New York: Columbia University Press. ;  OCLC 59145842

อิจิโจ
หมวดหมู่:บุคคลในยุคเฮอัง
หมวดหมู่:ภิกษุชาวญี่ปุ่น
หมวดหมู่:ภิกษุที่เป็นพระราชวงศ์
หมวดหมู่:โคไตชิ
อิจิโจ